Proiect

Lege

cu privire la importul unui car mobil de televiziune

Parlamentul adoptă prezenta lege organică.

Articol unic. – Prin derogare de la prevederile Codului Vamal al Republicii Moldova nr. 1149 din 20.07.2000 şi Legii nr. 1380 –XIII din 20.11.1997 cu privire la tariful vamal, se permite, cu titlu de excepţie, instituţiei publice naţionale Compania „Teleradio-Moldova” importul unui vehicul pentru utilizare specială, clasificat la poziţia tarifară 8503 (car mobil de televiziune model SCANIA, nr. de înmatriculare R143ML, anul fabricării 1994), acordat cu titlu de ajutor tehnic şi umanitar de Televiziunea norvegiană, introducerea în ţară şi plasarea în regim vamal de import, cu scutirea de plata drepturilor de import.

Preşedintele Parlamentului

Notă informativă

Anul trecut conducerea Companiei publice „Teleradio-Moldova” a negociat cu conducerea postului de televiziune norvegian posibilitatea de a acorda unele ajutoare tehnice şi umanitare companiei. Între timp, a şi fost pus la dispoziţie de acum un lot substanţial de casete video. În prezent, conducerea televiziunii norvegiene este dispusă să expedieze ca donaţie un car mobil TV cu 8 camere şi utilaj profesionist modern, care se estimează la circa 1,9 milioane euro (preţul la ziua de azi). E de menţionat totodată că cele 2 care mobile din dotarea Companiei „Teleradio-Moldova” sînt în exploatare de mai mult de 18 ani, iar utilajul lor este semiprofesionist şi uzat.

Atragem atenţie asupra faptului că acest car mobil nu este un autovehicul oarecare, ci, în primul rînd, un mic studio TV. Pentru Televiziunea noastră naţională, donaţia norvegienilor ar însemna un sprijin serios.  


Întrucît camionul propriu-zis are un termen de exploatare cu 2 ani mai mare decît cel stipulat în legislaţia în vigoare, se cere aprobarea Parlamentului pentru introducerea în ţară a carului mobil TV şi plasarea în regim vamal de import, cu scutirea de plata drepturilor de import

